Harald L. Tveterås

Harald Ludvig Tveterås (født 15. oktober 1904 i Stavanger, død 30. juni 1991) var en norsk biblioteksmann og sakprosaforfatter. Han var riksbibliotekar fra 1969 til 1974.

Harald L. Tveterås tok examen artium ved Kongsgaard skole i Stavanger i 1925.Tveterås studerte ved Universitetet i Oslo, der han i 1932 ble cand.philol. I 1966 avla han dr.philos.-graden.

Fra 1929 var Tveterås ansatt ved Universitetsbiblioteket i Oslo, der han i 1953 ble sjef. I 1969 ble han utnevnt til den første riksbibliotekar, en stilling som fikk særlig ansvar for utviklingen av den vitenskapelige bibliotekstjeneste i Norge. Han satt i embetet til 1974.

Tveterås utga arbeider om folkelesning, forfattet bøker om viktige norske forlag og om historien til norsk bokhandelvirksomhet.

Tveterås var ridder av 1. klasse av St. Olavs Orden. Han var storoffiser av Den islandske falkeorden, kommandør av Republikken Italias fortjenstorden og ridder av 1. klasse av Dannebrogordenen.

Bøker (utvalg) 
 Olaf Norlis forlag: 1890-1990, Oslo: Aschehoug, 1990
 Bokens kulturhistorie: formet av forfattere, forleggere, bokhandlere og lesere: 1850-1900, bind tre i Den norske bokhandels historie, Oslo: Den norske bokhandlerforening m.fl., 1986
 I pakt med tiden: Cappelen gjennom 150 år: 1829-1979, Oslo: Cappelen, 1979
 Et norsk kulturforlag gjennom hundre år: Aschehoug 1872-1972, Oslo: Aschehoug, 1972

Referanser 

Norske bibliotekarer
Norske embets- og tjenestemenn
Norske sakprosaforfattere
St. Olavs Orden
Dannebrogordenen
Den islandske falkeorden
Personer fra Stavanger kommune